SUID-AFRIKAANSE RADIOLIGA NUUS SONDAG 5 FEBRUARIE 2017 


Goeiemêre en welkom by die weeklikse nuusuitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuusbulletins in Afrikaans sowel 
as Engels om (08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


`n Oudioopname sowel as 'n teksweergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


IN DIE NUUS VANDAG: 
SUID-AFRIKAANSE RADIOLIGA NASIONALE VELDDAG 


TERUGVERSTROOING SEINE OOR DIE ATLANTIESE OSEAAN OP 144 
MHZ 


AMATEUR TELEVISIE (ATV) BEGIN IN KAAPSTAD 
HAMNET OOSKAAP IS AAN DIE GANG 

ADV GELYKGOLF AKTIWITEIT DAG VANMIDDAG 
2017 BAKEN “BUILD-A-THON?” 

HEF VOORTPLANTINGVOORSPELLING 

en 

DAGBOEK VAN GEBEURE 


** Die Suid-Afrikaanse Radioliga Nasionale Velddag is op die lug vanaf 10:00 
UTC op Saterdag 11 Februarie tot 10:00 UTC op Sondag 12 Februarie 2017. Die 
doel is om soveel stasies as moontlik op al die HF amateur bande te werk (uitges- 
luit die 2 200, 630, 60, 30, 17 en 12 m bande) met foon, gelykgolf, PSK31 en/of 
RTD. Die uitruiling is die aantal senders, die Velddag klas en jou Provinsiale 
afkorting. `n RS of RST verslag is nie nodig nie. 


Jy en/of jou klub kan deelneem as Klas A - veldstasie, multi-operateur, Klas 
B - veldstasie, multi-operateur, GRP, Klas CO - veldstasie, enkel operateur, Klas 
D - veldstasie, enkel operateur, ORP, Klas E - Ultra Lig draagbare of as jy nie 
mag uitgaan nie as Klas F - algemene stasie. 


Logstate, in ADIF, Cabrillo of MS Excel-formaat en gemerk “jou roepsein NFD,” 
moet per e-pos aan zsdbfn@mweb.co.za gestuur word teen 19 Februarie 2017. 
'n Foto(s) van die stasie in werking (JPG-formaat) moet elke log inskrywing 
vergesel. 


Raadpleeg die 2017 SARL Blouboek vir die reëls van die ADV Gelykgolf Akti- 
witietsdag asook die SARL Nasionale Velddag. 


** Twee besighede, RS Components en Trax Interconnect, het groot bydraes 
gelewer aan AMSAT SA se Kletskous CubeSat projek. RS Components het 
komponente voorsien vir die volgende generasie Elektroniese Kragbron Stelsel 
(EPS) en die kontrole bord. 'Trax Interconnect het die stroombaanborde vir die 
EPS, kontrole bord en magnetiese stabiliseer stelsel voorsien. Hul ondersteuning 
aan amateur radio en amateur radio satelliete word baie waardeer. 


** Pieter V51PJ by Rosh Pinah was besig met skedules met Marcos PY1MHZ 
in Brasilië op 144 MHz JT6S5b, toe Bernie ZS4TX hom laat weet het dat hy 
Pieter se sein teen -28 dB op die maan kon sien. Die maan was baie laag op 
die westerlike horison in Namibië en Pieter was besig om teen 259 grade uit te 
straal. Later, nadat die maan ondergegaan het, het Bernie laat weet dat hy 
steeds Pieter se JT6S5b sein op die waterval kon sien wat blykbaar meer as 900 
km agter hom oor die Atlantiese oseaan is. Wanneer `n Meteoorbars plaasvind, 
het Bernie `n Dopplerskuif by 200 Hertz van die frekwensie af waargeneem en 
wanneer hy polarisasie van horisontaal na vertikaal verander, was die sein baie 
swakker en kon dit nie dekodeer nie. 


Baie jare gelede, het Professor J.A. Gledhill en sy span by Rhodes Universiteit 
sterk Sporadiese-E voortplanting snags naby die Suid-Atlantiese Ongerymdheid 
ontdek. So ons kan aflei dat die medium, wat die bogenoemde terugverstrooing 
op BHF veroorsaak het, dalk deur Sporadiese-E wolke oor die Atlantiese Oseaan 
veroorsaak is. Dit mag die moeite werd wees om hierdie verskynsel verder te 
studeer, soos om uit te vind in watter rigting die weerkaatste BHF seine die 
sterkste was. 


** Volgens Hennie Coetzer, ZS2HC, het die Hamnet lede, met behulp van die 
Grens Radio Klub, weereens kommunikasie voorsien vir die Ysterman 70.3 in 
Oos Londen. Sondag 29 Januarie was die 10de herdenking van hierdie wedren 
en talle atlete het deelgeneem. 


Anthony ZS2BO en Ivan ZS2ILN het die VOC beman met die hulp van Alistair 
ZS2AB, Andrew ZS2EL, Hennie ZS2HC, Nick ZS2NB, en Phil ZS2NP. Garth 
ZS2AAR het die kruisband herhaler beman wat dekking verskaf het aan die 
mense wat nie die herhaler in die stad kon bereik nie. Voldoende dekking van 
die gebeurtenis is deur die span moontliki gemaak. Hulle het beide die logistiese 
sowel as die nood verkeer hanteer. Dankie aan almal wat betrokke was. 


Die Oos Londeners rus nie hulle berei reeds voor vir die Branderry Marathon 
op die 18de Februarie waar hulle weereens die amateurradio vlag hoog sal vlieg. 


Daar was ook `n paar gebeure in Port Elizabeth. Op Sondag 29 Januarie, was 
Andrew Gray op die strand by Sardinië baai toe hy hoor van `n moontlike 
verdrinking. Andrew het die Hamnet groep gekontak en talle lede het opgedaag 
om met die soektog te help. Die Hamnet groep het lede aangebied om te help met 
die soektog en met kommunikasie op die 145.225MHZ nood simpleks frekwensie. 


Die NSRI, Kus water redding en paramedici was ook op die toneel. 


Die liggaam was later vanuit `n helikopter gevind en die soektog was afgelas. 
Dankie aan almal wat reageer het. 


PEARS en Hamnet Ooskaap is ook besig met voorbereidings vir `n besige seisoen 
met die Herald Bergfiets wedren op 19 Februarie en `n week later die pad wed- 
loop. 


'n Nuwe gebeurtenis vir die buitelewe entoesiaste is die Addo Extreme 100 Myl 
(160Km) wedloop. Die wedloop vind plaas tydens die naweek van 10-12 Maart 
in die berge rondom Addo en Kirkwood. Die terrein hou aansienlike uitdagings 
in nie net vir die deelnemers nie, maar ook vir die radio amateurs. Dit is nie 
net `n uitdaging om die kommunikasie vereistes te bevredig nie, maar ook om by 
die plek uit te kom. Die radio amateurs sal moet kamp opslaan in baie afgeleë 
plekke, maar dis hoekom hulle doen wat hulle doen! 


** Raoul Coetzee ZS1C het aangekondig dat hy tans ATV uitsaai op 1265 MHz 
FM, omtrent 4 Watt in `n log-periodiese antenna met omtrent 9 dB wins. Hy 
kan die antenna in enige rigting draai vir iemand wat belangstel om `n toets te 
doen. Hy is in Kraaifontein geleë en straal tans uit in die rigting van Bellville 
en Brackenfell. 


Raoul sê dat enige ou FM analoog satelliet ontvanger gebruik kan word. Kon- 
nekteer slegs `n antenna en stem in. Hierdie ontvangers is nie baie sensitief 
wanneer hulle alleen gebruik word nie so hy is opsoek na `n geskikte voorver- 
sterker met 'n bandlaatfilter vir 1,26 GHz. Hy gebruik 4 MHz bandwydte so 
dit wil voorkom of enige bandwydte stelling op die ontvanger werk. Indien jy 
Sy roepsein op `n stuk hout sien, het jy hom gevind! 


Die sender is 'n aangepaste SM data sender en hy gebruik slegs `n klein deel van 
die sender. Daar is tans geen klank nie aangesien hy nog 'n 6 MHGZ ossillator 
moet bou. Dan moet FM bygewerk word en die saamgestelde video sein moet 
saam na die hoof VCO gestuur word sodat die satelliet ontvanger die oudio ook 
kan ontvang. Hy bedank graag vir Leon Korkie, ZS1MM, vir die sender en vir 
die inligting om die sender aan te pas. 


** Vanmiddag vanaf 13:00 - 15:00 UTC, kan jy aan die Antieke Draadloos 
Vereniging se gelykgolf Aktiwiteit Dag deelneem. Die doel van die ADV Gelyk- 
golf Aktiwiteit Dag is vir deelnemers om soveel kontakte as moontlik met am- 
ateurs op die 20, 40 en 80 m amateurbande te maak. Die uitruiling is 'n RST 
verslag, jou naam en jou ruitverwysing. Jy kan deelneem as 'n enkele opera- 
teur alle band, lae krag stasie, `n enkele operateur alle band, @ORP stasie, `n 
enkele operateur enkel band, lae kragstasie of `n enkele operateur enkel band, 
ORP stasie. Logstate moet teen Maandag 20 Februarie 2017 ingedien word by 
andyzsbady@vodamail.co.za. 


** |eon, ZR6LU, sê, “Daar is `n groep aktiewe amateurs wat suksesvol hul eie 
bakens gebou het. Almal is regoor die land en die wêreld aktief met hul bakens. 
Die rekord is tans érens rondom 19 000 km op 200 mW of iets van daardie orde. 


Die bakens word meestal onder my toesig gebou, hoewel sommige ouens beter 
toroids as ek draai en baie beter Perspex kassies maak. 


Die demonstrasie baken word tans in Kaapstad gehuisves en enigiemand kan 
aansoek doen om dit te huisves vir 'n rukkie. Huidige planne is om dit volgende 
na Port Elizabeth te skuif en daarna na KwaZulu-Natal. Dit is klein, die grootte 
van `n dik sagteband boek. 


Ons wil die sukses van verlede jaar se “Build-A-Thon” herhaal en het dus die 
2017 Baken Werkswinkel vir Saterdag 11 Maart 2017 georganiseer met nog meer 
en beter insette van die ouens wat dit alreeds gedoen het. Daar sal ongeveer 
'n uur van samesprekings wees in die oggend, gevolg deur praktiese smelt van 
soldeersel en buig van drade! 


Daar is nog `n paar boustelle beskikbaar vir verkoop aan die meer tegniese 
amateurs, asook voltooide boustelle wat gebou is deur mede-amateurs, gereed 
om te gaan. 


Kontak my op 082 573 5580 vir meer inligting.” 


** Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Daar is `n paar sonvlekke sigbaar maar almal is tans stabiel met bykans 
geen kans vir ernstige sonfakkels nie. 


Diegene wat hul eie frekwensievoorspellings wil doen, kan `n verwagte effektiewe 
sonvlektelling van ongeveer 3 vir die week gebruik. 


Amateurs kan goeie openinge op die 15 tot 3Bdm bande verwag. 
Besoek gerus die webtuiste spaceweather.sansa.org.za, vir meer inligting. 
** Kom ons loer nou na gebeure vir die volgende paar weke: 


5 Februarie AWA CW Aktiwiteit 11 12 Februarie SARL Nasionale Velddag 

18 Februarie SARL Jeug Naelloop 18 Februarie SDR Werkswinkel 25 Febru- 

arie Wes Rand Amateurradio Klub Snuffelmark 26 Februarie SARL Digitale 

Kompetisie 4 Maart Kaapstad Amateurradio Klub Groot Snuffelmark 5 Maart 
SARL Hamnet Am Kompetisie 


Om die bulletin mee af te sluit `n opsomming van ons hoofberig: Die Suid- 
Afrikaanse Radioliga Nasionale Velddag is op die lug vanaf 10:00 UTC op Sater- 
dag 11 Februarie tot 10:00 UTC op Sondag 12 Februarie 2017. Die doel is om 
soveel stasies as moontlik op al die HF amateur bande te werk (uitgesluit die 2 
200, 630, 60, 30, 17 en 12 m bande) met foon, gelykgolf, PSK31 en/of RTD. 


Dit bring ons aan die einde van hierdie bulletin. 


Die Suid-Afrikaanse Radio Liga se nuusdiens nooi klubs en individue uit om 
nuusbrokkies van belang vir radio amateurs en kortgolfluisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radio Liga webtuiste onder die 'news inbox? skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 082 kHz laersyband, 7 205 en 17 660 kHz AM en verskeie 
herleidings op BHF en UHF frekwensies regoor Suid-Afrika. `n Potgooi deur 
Dick, ZS6RO, is ook beskikbaar. `n Heruitsending vind op Maandae om 18:30 
plaaslike tyd op 4 685 kHz plaas. 


Ons ontvang graag jou seinrapporte, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radio Liga, 
saamgestel deur Emile Venter, ZS6V, en gelees deur... ui ves ek oes ek He Be Gee be be Gee Gee aak Ges aRk Re 


Die Afrikaanse nuus span groet nou en wens jou “n mooi week toe. Totsiens. 


/EX 


